**Zámer národného projektu[[1]](#footnote-1)**

**Názov národného projektu (ďalej aj „NP“):**

**Rozvoj konceptu otvorenej výskumnej infraštruktúry SAV pre aplikovaný výskum v podmienkach SR**

**Žiadateľ**[[2]](#footnote-2)**:**

|  |  |
| --- | --- |
| **Obchodné meno/názov** | Slovenská akadémia vied |
| **Právna forma** | Rozpočtová organizácia |
| **Sídlo** | Štefánikova 49, 814 38 Bratislava |
| **IČO** | 00037869 |

**Poskytovateľ: Ministerstvo školstva, výskumu, vývoja a mládeže SR**

**Partner, ktorý sa bude zúčastňovať na implementácii aktivít NP (ak je to relevantné)**

|  |  |
| --- | --- |
| **Obchodné meno/názov** | Nerelevantné |
| **Právna forma** | Nerelevantné |
| **Sídlo** | Nerelevantné |
| **IČO** | Nerelevantné |
| **Zdôvodnenie potreby partnera NP** | Nerelevantné |
| **Kritériá pre výber partnera[[3]](#footnote-3)** | Nerelevantné |
| **Má partner jedinečné postavenie na implementáciu týchto aktivít?**  **Ak áno, na akom základe?** | Nerelevantné |

*V prípade viacerých partnerov, doplňte údaje za každého partnera.*

**Sumárne informácie o národnom projekte**

|  |  |
| --- | --- |
| **Celkové oprávnené výdavky NP (v EUR)** | 17 897 912 |
| **Miesto realizácie projektu (na úrovni kraja, resp. celá SR)** | Celá SR |
| **Identifikácia hlavných cieľových skupín (ak relevantné)** | • subjekty verejnej správy a nimi zriadené subjekty, vrátane subjektov územnej samosprávy;  • sektor výskumných inštitúcií (Slovenská akadémia vied, rezortné výskumné ústavy);  • vedecko-výskumní zamestnanci;  • akademický sektor (vysoké školy);  • študenti;  • doktorandi, postdoktorandi a mladí výskumní pracovníci;  • mimovládne neziskové organizácie;  • podnikateľský sektor;   * štátne podniky |
| **Projekt so špecifickým určením pre marginalizované rómske komunity[[4]](#footnote-4)** | nie |

**Začlenenie národného projektu v štruktúre Programu Slovensko 2021 *–* 2027[[5]](#footnote-5)**

|  |  |
| --- | --- |
| **Cieľ politiky súdržnosti[[6]](#footnote-6)** | 1 Konkurencieschopnejšia a inteligentnejšia Európa vďaka presadzovaniu inovatívnej a inteligentnej transformácie hospodárstva a regionálnej prepojenosti IKT |
| **Priorita** | 1P1 Veda, výskum a inovácie |
| **Špecifický cieľ** | RSO1.1 Rozvoj a rozšírenie výskumných a inovačných kapacít a využívanie pokročilých technológií |
| **Opatrenie (ak relevantné)** | 1.1.4 Podpora optimalizácie, rozvoja a modernizácie výskumnej infraštruktúry |
| **Súvisiace typy akcií[[7]](#footnote-7)** | * modernizácia (upgrade) a zabezpečenie prevádzky hardvérovej a softvérovej IKT infraštruktúry pre VaV a prepájanie výskumných dátových centier * rozvoj popularizácie vedy a techniky a prezentácie úspešných výsledkov výskumu a vývoja, * podpora zapájania sa do iniciatívy EOSC a iných medzinárodných vedeckých infraštruktúr, * dobudovanie, modernizácia a optimalizácia infraštruktúry výskumu a vývoja pre spoluprácu v rámci napr. ESFRI, * dobudovanie výskumných infraštruktúr pre riešenie celospoločenských výziev a mimoriadnych situácií |

**Zákonné požiadavky (§ 23 ods. 3 zákona č. 121/2022 Z. z.)**

1. **Dôvod určenia prijímateľa národného projektu[[8]](#footnote-8)**

*Jednoznačne a stručne zdôvodnite výber prijímateľa NP ako jedinečnej osoby oprávnenej na realizáciu NP (napr. odkazom na Program Slovensko 2021 – 2027, v ktorom je priamo uvedený prijímateľ; odkazom na platné predpisy, podľa ktorých má prijímateľ osobitné, jedinečné / unikátne kompetencie na implementáciu aktivít NP priamo zo zákona; odkazom na národnú stratégiu, ktorá odôvodňuje jedinečnosť prijímateľa NP a pod.).*

Slovenská akadémia vied (SAV) je podľa zákona č. 133/2002 Z. z. v platnom znení samosprávna vedecká inštitúcia Slovenskej republiky, ktorej činnosť je zameraná na rozvoj vedy, vzdelanosti, kultúry a ekonomiky. SAV vykonáva výskumnú činnosť prostredníctvom svojich pracovísk, ktoré sú zriadené ako verejné výskumné inštitúcie podľa zákona č. 243/2017 Z. z. SAV je v rámci SR unikátna vedecká, výskumná a akademická inštitúcia, ktorá má svoje výskumné organizácie umiestnené vo všetkých regiónoch Slovenska (8 VÚC) a umožňuje prístup k svojej infraštruktúre pre vedecké organizácie, verejné inštitúcie, samosprávu, ako aj podnikateľský sektor.

SAV je jedinou výskumnou organizáciou, ktorá disponuje osobitnými a jedinečnými kompetenciami, ktoré sú nevyhnutné pre úspešnú implementáciu aktivít národného projektu, hlavne vo forme jedinečného postavenia vo všetkých regiónoch Slovenska a oblastiach výskumu. SAV aktívne rozvíja aj spoluprácu s aplikovaným výskumom a priemyslom, čím sa snaží prenášať vedecké poznatky do praktických riešení a inovácií.

Slovenská akadémia vied a jej organizácie nad rámec svojej výskumnej činnosti zabezpečujú viaceré aktivity dôležité pre spoločnosť, napr. Národnú sieť seizmických staníc, Centrálnu evidenciu archeologických nálezísk na Slovensku (podľa zákona č. 49/2002 Z. z. v platnom znení), tvorbu Encyklopédie Beliana, tvorbu slovníkového portálu a národného korpusu, tvorbu a udržiavanie archívov a pod.

Vedecké ústavy SAV sú externými vzdelávacími inštitúciami, ktoré zabezpečujú doktorandské štúdium na základe existujúcich dohôd s vysokými školami podľa zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov. Ústavy SAV spolupracujú s jedenástimi vysokými školami vo viac než ôsmich desiatkach študijných programov. SAV sa podieľa na tvorbe celého vzdelávacieho procesu.

SAV je platformou pre spoluprácu a rozvoj najlepších vedcov Slovenska. V tomto úsilí zohráva kľúčovú úlohu Učená spoločnosť Slovenska. SAV sa aktívne zúčastňuje na tvorbe a uskutočňovaní štátnej vednej a technickej politiky v spolupráci so všetkými relevantnými inštitúciami.

Z priestorového, prierezového a obsahového hľadiska je preto SAV jedinečný a optimálny prijímateľ projektu zameraného na pilotné systémové riešenie princípov otvorených laboratórií a otvorenej výskumnej infraštruktúry.

Pilotný systém otvorenej infraštruktúry je nevyhnutným základom pre úspešnú implementáciu stratégia VVaI, ktorá definuje zdroje na investície a dlhodobú udržateľnosť výskumnej infraštruktúry v kontexte najbližších rokov. Tento projekt zabezpečí pripravenosť systému efektívnej alokácie týchto prostriedkov vo výskumných inštitúciách. Druhým kľúčovým prístupom je pilotná pasportizácia výskumnej infraštruktúry vo väčšom rozsahu, ktorá overí a urýchli aplikáciu konceptu pre celý výskumný ekosystém SR, dlhodobo diskutovaný Ministerstvom školstva, výskumu, vývoja a mládeže SR (ďalej len „MŠVVaM SR“).

1. **Odôvodnenie využitia národného projektu**

*Vysvetlite, prečo je nevyhnutné realizovať NP, prípadne ako budú využité výstupy projektu.*

Hlavným cieľom národného projektu je aplikovanie systémového prístupu k zdieľaniu infraštruktúry, koordinácia využitia existujúcej infraštruktúry, jej čiastočné doplnenie a modernizácia tak, aby sa vytvorila funkčná národná sieť tematicky zameraných laboratórií pre aplikovaný výskum v rámci priorít SK RIS3 2021+. Takto vytvorené pracoviská budú otvorené pre záujemcov z externého prostredia, vrátane univerzít, podnikateľského sektora, širšej odbornej verejnosti a zahraničným výskumníkov za jasne stanovených a jednotných podmienok.

SAV je ako jediná výskumná inštitúcia schopná zabezpečiť implementáciu konceptu otvorenej a zdieľanej infraštruktúry vo všetkých vedných oblastiach a regiónoch SR. Aplikácia tohto typu prístupu je nevyhnutná na zabezpečenie systémového prístupu k otvorenej vede, sieťovania disponibilných kapacít, zdieľania dát a synergických efektov multidisciplinárneho prístupu k výskumu.

SAV a jej organizácie získali časť vedeckej infraštruktúry najmä v rámci štrukturálnych fondov v programovom období 2007 - 2013, v obmedzenej miere aj v rámci Európskych štrukturálnych a investičných fondov (EŠIF) v programovom období 2014 - 2020. Takáto infraštruktúra čiastočne a individuálne otvorená aj pre externé subjekty. Prevažnú časť tejto infraštruktúry získali organizácie SAV ako samostatné právne subjekty a SAV ako zriaďovateľ priamo koordinovala iba niekoľko väčších projektov (Univerzitné vedecké parky a výskumné centrá, projekt Teaming CEMEA), čo viedlo k výraznej fragmentácii výskumnej infraštruktúry.

Prechod vedeckých organizácií SAV na formu verejných výskumných inštitúcií vytvoril podmienky pre dlhodobý strategický výskum v spolupráci so súkromným sektorom a vysokými školami, ktorý umožňuje efektívnejšie združovanie výskumných prostriedkov a ľudských zdrojov, lepšie využívanie duševného vlastníctva, získavanie patentov a poskytovanie licencií, zakladanie spinoffov a startupov. Na druhej strane tieto možnosti sčasti narážajú na limity vybavenia jednotlivých pracovísk, nedostatok informácií o dostupnom prístrojovom vybavení pre používateľov a nekoordinovaný prístup k využívaniu existujúcej infraštruktúry. Predkladaný projekt prispieva k plneniu účelu SAV definovanom v zákone o SAV (133/2002), účelu v. v. i . definovanej zákonom (243/2017), zákona o Organizácii štátnej podpory výskumu a vývoja (172/2005), napĺňanie cieľov Národnej stratégie výskumu, vývoja a inovácií 2030, ako aj stratégie SAV.

Stratégia SAV a stratégia VVaI jasne pomenovala limity vo vedeckom a inovačnom ekosystéme, pričom v akčnom pláne stratégie je jasne načrtnutá možnosť rozvoja infraštruktúry prostredníctvom navýšenia inštitucionálneho financovania cez výkonnostné zmluvy, ako aj vybudovanie zdieľaného infraštruktúrneho fondu. Nábehová krivka týchto opatrení bude trvať niekoľko rokov, pričom úspešná implementácia stratégie zabezpečuje udržateľnosť predloženého Národného projektu po jeho skončení. Navrhovaný národný projekt vypĺňa túto implementačnú medzeru a umožňuje systematicky adaptovať systém otvoreného prístupu v najväčšej vedeckej inštitúcií Slovenska.

Prebiehajúce výzvy z Plánu obnovy a odolnosti na lákanie talentu, vrátane projektov umožňujúcich rozvoj infraštruktúry (matching granty, kapitálový booster k výzve APVV 2022, TIK a pod.), neprinášajú systémové riešenie a prijímateľom je väčšinou jedna zo 45 verejných výskumných inštitúcií SAV.

Národný projekt umožňuje vytvoriť a aplikovať jednotnú politiku zdieľania vedeckej a výskumnej infraštruktúry, podporiť sieťovanie verejných výskumných inštitúcií a vytvoriť sieť minimálne 20 prierezových otvorených laboratórií s doplnenou infraštruktúrou pri zohľadnení najväčšieho prínosu a využitia prístrojového vybavenia pomocou vertikálnej prioritizácie na základe využitia interných a externých expertov, odstránenia duplicít a doplnenia infraštruktúrnych medzier so synergickým efektom k výsledkom výziev Plánu obnovy a odolnosti v tejto oblasti. Predkladaný projekt nemá deliace línie v rámci Plánu obnovy a odolnosti a Programu Slovensko 2021 - 2027, vzhľadom na to, že nedochádza k prekryvu financovania a zámerov implementácie Plánu obnovy a odolnosti v uvedenej oblasti na SAV.

Pilotný projekt priamo nadväzuje na ciele transformácie ústavov SAV smerom k zintenzívneniu spolupráce so súkromným sektorom. Táto zmena však vyžaduje aj investície spojené s umožnením prístupu súkromného a akademického sektora k existujúcej infraštruktúre, jej pasportizáciu a doplnenie, ako aj úpravu priestorov. Túto systémovú zmenu na úrovni SAV nie je možné riešiť dopytovou formou a metodiky a skúsenosti riešené projektom sú následne uplatniteľné aj v celom akademickom sektore.

1. **Zdôvodnenie vylúčenia ,,súťažného postupu“ výberu projektu prostredníctvom výzvy**

*Zdôvodnite, prečo je vhodnejšie realizovať NP ako využitie „súťažného postupu prostredníctvom výzvy (napr. porovnanie oboch spôsobov realizácie projektu, efektívnejšie a hospodárnejšie využitie finančných prostriedkov, efektívnosť služby poskytovanej cieľovej skupine, zabezpečenie štandardov kvality a pod.).*

Slovenská akadémia vied má unikátne postavenie vzhľadom na to, že jej organizácie v rámci celého Slovenska získali výskumnú infraštruktúru aj v predchádzajúcich obdobiach, v ktorých bolo možné využívať zdroje z fondov EÚ. Táto infraštruktúra sa používa pre aplikovaný výskum v oblasti neživej a živej prírody, ako aj spoločenských vied. Pre efektívne využitie a zabezpečenie prístupu pre externých užívateľov k výskumnej infraštruktúre je potrebná cielená koordinácia širokého spektra organizácií SAV, ktorú môže efektívne zabezpečiť iba SAV v pozícii zakladateľa verejných výskumných inštitúcií. Projekty systémového typu môžu byť efektívne riešené len pri zapojení kritického množstva laboratórií v existujúcich 45 verejných výskumných inštitúciách, preto je nevyhnutné riešiť národný projekt ako jeden celok.

Efektívnejšie a hospodárnejšie využitie prostriedkov je zabezpečené formou horizontálnej súťaže a výberu laboratórií s najvyšším dodatočný prínosom, určeným expertným prístupom a konzultáciami s budúcimi užívateľmi laboratórií mimo SAV z verejného, súkromného a vysokoškolského sektora (experti odborného panelu v časti 9). Infraštruktúrny dlh SAV viac ako 10-násobne prevyšuje zdroje uvedeného projektu, čo zaručuje efektívne využitie prostriedkov fondov EÚ. Projekt predstavuje minimálnu potrebnú alokáciu na systémový posun v predmetnej oblasti.

1. **Odôvodnenie rozhodnutia nezapojiť partnerov do implementácie aktivít**

*Ak nezapojíte do implementácie aktivít NP niektorého z partnerov podľa článku 8 nariadenia o spoločných ustanoveniach[[9]](#footnote-9), zdôvodnite ich nezapojenie. V prípade, ak žiadateľ spolupracoval s partnermi už pri príprave zámeru NP, uvedie informáciu o ich zapojení v tejto časti.*

*Konkrétne ide o:*

* *regionálne, miestne, mestské a ostatné orgány verejnej správy;*
* *hospodárskych a sociálnych partnerov;*
* *subjekty, ktoré zastupujú občiansku spoločnosť;*
* *výskumné organizácie a vysoké školy.*

Relevantní partneri (najmä vysoké školy výskumné organizácie mimo SAV, verejná správa a podnikateľské subjekty, zahraniční výskumní pracovníci) budú designovanými užívateľmi otvorenej siete infraštruktúry aplikovaného výskumu. SAV a jej organizácie zabezpečia efektívnu prevádzku tejto infraštruktúry a podľa dohodnutých pravidiel využívania poskytnú prístup k infraštruktúre záujemcom z externého prostredia. Potenciálni užívatelia zdieľaných laboratórií a otvorenej infraštruktúry budú v projekte spolupracovať pri prioritizácií obnovy a začlenenia prístrojovej infraštruktúry do navrhovaného systému formou delegovania expertných poradcov pre jednotlivé vedecké okruhy.

**Popis národného projektu**

1. **Východiskový stav**
   1. **Uveďte východiskové dokumenty na regionálnej, národnej a európskej úrovni, ktoré priamo súvisia s realizáciou NP:**

**Program Slovensko 2021 – 2027, Priorita: 1P1. Veda, výskum a inovácie**

([https://www.eurofondy.gov.sk/program-slovensko/index.html](https://www.sav.sk/))

Opatrenia 1.1.1 Podpora medzisektorovej spolupráce v oblasti výskumu, vývoja a inovácií a zvyšovanie výskumných a inovačných kapacít v podnikoch, 1.1.2 Podpora ľudských zdrojov v oblasti výskumu, vývoja a inovácií a 1.1.4 Podpora optimalizácie, rozvoja a modernizácie výskumnej infraštruktúry

**SK RIS3 2021+ Stratégia výskumu a inovácií pre inteligentnú špecializáciu Slovenskej republiky 2021–2027**  
<https://vaia.gov.sk/sk/strategia-inteligentnej-specializacie-ris3-2/>

**Národná stratégia výskumu, vývoja a inovácií 2030**

<https://vaia.gov.sk/sk/narodna-strategia-vyskumu-vyvoja-a-inovacii-2/>

**Stratégia SAV 2030 -** <https://www.sav.sk/?lang=sk&doc=sas-sav2030>

**Zákon o Slovenskej akadémii vied 133/2002 v znení neskorších predpisov**

[https://www.slov-lex.sk/pravne-predpisy/SK/ZZ/2002/133/](https://www.sav.sk/)

**Zákon 243/2017 o verejnej výskumnej inštitúcii a o zmene a doplnení niektorých zákonov** <https://www.slov-lex.sk/pravne-predpisy/SK/ZZ/2017/243/20211101>

**UNESCO - Recommendation on Open Science**

[https://unesdoc.unesco.org/ark:/48223/pf0000379949.locale=en](https://www.sav.sk/)

[https://doi.org/10.54677/MNMH8546](https://www.sav.sk/)

**UNESCO – Bolstering open science infrastructures for all**

<https://doi.org/10.54677/QZPQ1991>

**Cestovná mapa výskumných infraštruktúr (SK VI Roadmap 2020-2030)**

<https://www.minedu.sk/data/files/10600_cestovna-mapa-vyskumnych-infrastruktur-sk-vi-roadmap-2020-2030.pdf>

**Rámec pre štátnu pomoc na výskum, vývoj a inovácie 2022/C 414/01**

<https://eur-lex.europa.eu/legal-content/SK/TXT/?uri=CELEX%3A52022XC1028(03)>

**Zákon č. 172/2005 o organizácii štátnej podpory výskumu a vývoja** a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov

[https://www.slov-lex.sk/pravne-predpisy/SK/ZZ/2005/172/](https://vaia.gov.sk/sk/narodna-strategia-vyskumu-vyvoja-a-inovacii-2/)

* 1. **Uveďte predchádzajúce výstupy z dostupných analýz, na ktoré nadväzuje navrhovaný zámer NP (štatistiky, analýzy, štúdie,...):**

**Národná stratégia výskumu, vývoja a inovácií 2030** <https://vaia.gov.sk/sk/narodna-strategia-vyskumu-vyvoja-a-inovacii-2/>

**Aktuálny prehľad výskumnej infraštruktúry SAV**

<https://www.sav.sk/?lang=sk&doc=activity-infrastr>

**Analýza finančnej podpory a scientometrických výstupov SAV (2022)**

[https://www.sav.sk/uploads/dokumentySAV/sav2030/4\_SAV-2022\_analyza.pdf](https://www.sav.sk/)

**VAIA a MFSR: Revízia výdavkov, kompetencií a personálnych kapacít vo výskume, vývoji a inováciách**

<https://www.mfsr.sk/files/archiv/33/Revizia-vydavkov-kompetencii-a-personalnych-kapacit-vo-vyskume-vyvoji-a-inovaciach.pdf>

**Výsledky medzinárodnej akreditácie SAV a odporúčania metapanelu (2023)**

<https://www.sav.sk/?lang=sk&doc=activity-evaluation-2016>

**MŠVVaM SR, VER - Periodické hodnotenie výskumnej, vývojovej, umeleckej a ďalšej tvorivej činnosti**

<https://www.minedu.sk/33942-sk/periodicke-hodnotenie-vyskumnej-vyvojovej-umeleckej-a-dalsej-tvorivej-cinnosti/>

Uvedené stratégie a hodnotenia poukazujú na systematické podfinancovanie zdrojov určených na vedu a výskum, slabý stav infraštruktúry VaV na Slovensku, ako aj potrebu väčšej spolupráce medzi jednotlivými aktérmi. Výsledky Akreditácie SAV a VER poukazujú na to, že odborné výsledky VaV sú v niektorých oblastiach nadpriemerné aj napriek týmto problémom. Zvýraznená je ďalej potreba posilnenia spolupráce nielen v rámci verejného výskumného sektora, ale aj spolupráce v aplikovanom výskume a súkromným sektorom.

* 1. **Popíšte problémové a prioritné oblasti, ktoré rieši zámer NP. (Zoznam známych problémov, ktoré vyplývajú zo súčasného stavu a je potrebné ich riešiť):**

Transformácia SAV bola len prvým krokom dlhodobého procesu smerom k zlepšovaniu vedeckého a výskumného prostredia na Slovensku. Napriek dôležitosti transformácie ústavov a centier SAV na verejné výskumné inštitúcie a zlepšenie možnosti transferu poznatkov do praxe a spolupráce so súkromným sektorom nebol tento, jeden z hlavných a prvý splnený míľnik plánu obnovy bonifikovaný žiadnou finančnou podporou. Dlhodobý infraštruktúry dlh bol internou analýzou Predsedníctva SAV vyčíslený v roku 2022 na viac ako 160 mil. EUR. Štandardizácia systému otvoreného prístupu k výskumnej infraštruktúre a stabilizácia štandardného infraštruktúrneho vybavenia je jednou z kľúčových podmienok plnenia zámeru transformácie.

Novo predložená stratégia VVaI (2023) prináša vhodný koncept dlhodobého rozvoja vedy, výskumu a inovácií na Slovensku formou dlhodobých riešení, z krátkodobého hľadiska sú však jej efekty limitované. Predkladaný projekt umožňuje podporiť systémovú zmenu v prístupe k vedeckej infraštruktúre na národnej úrovni, ako aj podporiť interdisciplinárnu spoluprácu v prierezových výskumných misiách aplikovaného výskumu v najväčšej vedeckej inštitúcií na Slovensku. Tento zámer bude podporený identifikovaním a vytvorením viac ako 20 prierezových laboratórií, ktoré povedú k zvýšeniu utilizácie a doplnenia prístrojového vybavenia na štandardnú európsku úroveň. Predpokladáme, že navrhovaný komplexný prístup napomôže k udržaniu a prilákaniu talentu na Slovensko. Zo skúsenosti z implementácie na lákanie talentu v posledných rokoch formou grantov pre excelentných výskumných pracovníkov (schémy SASPRO, IMPULZ, či najvýznamnejšej európskej schémy ERC) je zrejmé, že ani táto podpora nedokáže úspešných žiadateľov automaticky udržať v Slovenskom výskumnom prostredí bez adekvátneho inštitucionálneho a infraštruktúrneho zázemia.

Predkladaný projekt umožňuje čiastočne riešiť aspoň najvýraznejšie limity v tejto oblasti a jeho úspešná aplikácia umožní pokračovať v transformácií SAV minimálne na bazálnu úroveň vlajkových vedeckých inštitúcií v okolitých Európskych krajinách. Náplňou tohto projektu nie je budovanie veľkej infraštruktúry a infraštruktúry ESFRI, ktorá si vyžaduje individuálny prístup, na metodickej úrovni vytvorenia štandardov otvoreného prístupu však zasahuje aj do tejto oblasti.

Projekt bude systémovými opatreniami riešiť problém nepovolenej štátnej pomoci pri využívaní zdieľanej infraštruktúry obstaranej z verejných prostriedkov (fondy EÚ) na hospodársku činnosť (podnikateľmi, SME). Majoritné využitie pracovísk bude zamerané na aplikovaný výskum verejno-výskumných inštitúcií a akademického sektora a výskum pre štátny a verejný sektor, pričom bude jasne vymedzené využitie kapacity laboratórií pre súkromný sektor (podnikmi), resp. na hospodársku činnosť a nepresiahne 20%, teda neprekročí limit nedovolenej štátnej pomoci. Textácia bude v žiadosti o NFP upresnená na základe konzultácií (PMÚ a ďalšie relevantné subjekty) tak, aby bol zabezpečený plný súlad s pravidlami štátnej pomoci. Na základe stanoviska Svetovej banky (2023) bude sledovaná maximálna hranica využitia na 20% kapacít vybudovanej infraštruktúry na hospodársku činnosť po dobu udržateľnosti projektu.

Ďalšou prioritnou oblasťou bude zefektívnenie využitia infraštruktúry prostredníctvom implementácie prístupu partnerstva, zavedenie systému komunikácie, auditu a pasportizácie existujúcej infraštruktúry. Projekt priamo prispieva k cieľom SK RIS3 2021+ vo všetkých troch strategických oblastiach, a špecificky pokrýva oblasti spolupráca (kapitola 4.1.3 v SK RIS3 2021+) a výskumná infraštruktúra (kapitola 4.1.4 v SK RIS3 2021+). Súlad so strategickými cieľmi stratégie SK RIS3 2021+ je súčasťou individuálneho posudzovacieho procesu podporených laboratórií na úrovni odborného panelu.

Kľúčové slová: open labs, core facilities, diseminácia a komunikácia, efektívnosť infraštruktúry, aplikovaný výskum, výskumná spolupráca

* 1. **Uveďte, na ktoré z ukončených a prebiehajúcich národných projektov[[10]](#footnote-10) zámer NP priamo nadväzuje, v čom je navrhovaný NP od nich odlišný, resp. na ktoré NP čiastočne nadväzuje / prelína sa s nimi v istej časti a ako sú v ňom zohľadnené (čiastkové) výsledky/dopady predchádzajúcich NP (ak je to relevantné):**

Žiadateľ neidentifikoval žiaden NP s priamou nadväznosťou na predkladaný návrh NP. Projekt má nepriamu súvislosť s ukončenými projektami Štandardy pre budovanie partnerstiev a transferu technológií, resp. výstupy projektu 313011T438 s názvom „Národná infraštruktúra pre podporu transferu technológií na Slovensku. Pokiaľ bude zistená priama nadväznosť na existujúce metodiky vytvorené v predchádzajúcich NP, tieto budú brané do úvahy v plnom rozsahu.

* 1. **Popíšte administratívnu, finančnú a prevádzkovú kapacitu žiadateľa a partnera (v prípade, ak je v projekte zapojený aj partner):**

Slovenská akadémia vied má adekvátne administratívne, finančné a prevádzkové kapacity v rámci Úradu SAV, ktoré efektívne využila v uplynulých rokoch pri úspešnej implementácii významných projektov financovaných z prostriedkov fondov EÚ vo úhrnnej sume viac ako 150 mil. EUR.

SAV úspešne koordinovala v programovom období 2007 - 2013 projekty so zazmluvneným NFP v objeme 128 mil. EUR (Výskumné centrum progresívnych materiálov a technológií pre súčasné a budúce aplikácie PROMATECH v Košiciach, Centrum pre výskum a vývoj imunologicky aktívnych látok v Šarišských Michaľanoch, Výskumné centrum ALLEGRO v Trnave, Univerzitný vedecký park pre biomedicínu v Bratislave, Centrum aplikovaného výskumu nových materiálov a transferu technológií v Bratislave).

SAV tento rok úspešne ukončila implementáciu projektu realizovaného od roku 2017 ”Vybudovanie Centra pre využitie pokročilých materiálov Slovenskej akadémie vied” vo výške 30 mil. EUR.

1. **Hlavné ciele NP (stručne):**

*V tejto časti popíšte očakávané ciele a očakávané výstupy / výsledky projektu. Popíšte prínos projektu pre napĺňanie cieľov a výsledkov príslušnej priority / špecifického cieľa / opatrenia Programu Slovensko 2021 – 2027, ako aj súvisiacich strategických dokumentov na národnej úrovni (ak je to relevantné).*

Národný projekt **Rozvoj konceptu otvorenej výskumnej infraštruktúry pre aplikovaný výskum v podmienkach SR** pilotne aplikuje myšlienku využitia výskumnej infraštruktúry a dát medzi akademickým a podnikateľským sektorom, predovšetkým umožnenie relevantného prístupu k výskumným kapacitám pre malých a stredných podnikateľov. Doterajšia aplikácia zdieľania výskumnej infraštruktúry bola limitovaná len na konkrétne riešenia v oblastiach veľkej infraštruktúry bez možnosti multidisciplinárnych prístupov a všeobecnej aplikovateľnosti.

**Prínosmi národného projektu budú:**

* Implementovanie jednotného systému prístupu k otvorenej infraštruktúre v súlade s koncepciou prístupu k otvorenej infraštruktúre na národnej úrovni
* Rozvoj spolupráce so súkromným sektorom (prístup, transfer a inovácie) a vysokými školami (prístup a inovácie)
* Rozvoj minimálne 20 laboratórií a ich zaradenie do konceptu otvorenej infraštruktúry
* Implementácia konceptu otvorených dát medzi akademickým a podnikateľským sektorom (európsky princíp FAIR)
* Kontinuálna obnova a údržba otvorenej, zdieľanej infraštruktúry pre plnenie vedeckých cieľov – systémový posun
* Formovanie definovaných multidisciplinárnych výskumných portfólií – reflektovanie SK RIS3 2021+
* Úprava priestorov pre technické vybavenie a zabezpečenie zdieľania infraštruktúr
* Podpora koordinačného potenciálu medzinárodných výskumných konzorcií
* Komplementárny prínos k rozvoju konceptu ochrany duševného vlastníctva
* Zatraktívnenie výskumných pracovísk pre doktorandov a mladých vedeckých pracovníkov – vytvorenie podmienok pre mobilitu zahraničných študentov a zamestnancov, internacionalizácia výskumných pracovísk
* Zvýšenie kompetitívnosti akademických pracovísk v porovnaní s ČR – lákanie talentov
* Podpora výskumných aktivít začínajúcich podnikateľských subjektov (start-up, spin-off)

Budovaný systém otvorených laboratórií musí integrálne prispieť k riešeniu prierezových, interdisciplinárnych a aplikovaných výskumných úloh cielene identifikovaných prostredníctvom nosných tém v rámci partnerského programu CEVIS, ktorý bol dlhodobo diskutovaný v rámci prípravy partnerskej dohody a národnej stratégie SK RIS3 2021+. Každé podporené otvorené laboratórium musí identifikovať prepojenie aplikácie prístrojového vybavenia na aplikovaný výskum v kontexte SK RIS3 2021+. Zároveň majú zabezpečiť priamu disemináciu poznatkov smerom k odbornej aj laickej verejnosti, rovnako významne prispieť k vzdelávaciemu procesu na základných a stredných školách napríklad formou priameho prístupu k vedeckým výskumom v rámci vytvorených 3 pilotných návštevníckych centier, živých laboratórií, a to v oblasti prírodných, biologických a spoločenských vied.

Pristúpili sme k definovaniu širokého a multidisciplinárne zameraného rámca navrhovaných výskumných aktivít podporených laboratórií v šiestich oblastiach:

* ***Green appeal – voda, ekológia pre krajinu, biodiverzita, urbanizmus, ochrana životného prostredia***

*Podpora aktivít: Udržateľné zdroje v systéme pôda - voda – vzduch, vodný manažment krajiny, klimatologická dynamika, inovatívne riešenia k zmierňovaniu dopadov zmeny klímy – sucho, hazardy, riziká, extrémne meteorologické prejavy, pokročilá analýza biodiverzity, precízne poľnohospodárstvo, zelený a modrý urbanizmus a hydrológia, diaľkový prieskum Zeme, environmentálny monitoring systémov biosféry a geosféry, výskumy spojené s antropogénnymi prejavmi (dopady Antropocénu)*

* ***Social challenges & Digital humantities - Aktuálne spoločenské výzvy vo vzťahu k človeku, prírode, k novým technológiám, kultúrnym a sociálnym hodnotám***

*Podpora aktivít: Zdravé prostredie pre spoločnosť, behaviorálne správanie, intervencie v sociálnych vedách, dokumentačná a validačná analýza, demografické zmeny, kríza morálnych hodnôt*

* ***Smart environment & understanding health – biotechnológie, zdravé potraviny a zdravá populácia***

*Podpora aktivít: Precízna, cielená medicína, inovatívne materiály v medicíne, biomateriály, biologická bezpečnosť, bioriziká, imunodeficiencia, cytoanalytická translácia, farmakológia, toxikológia, epidemiologická odolnosť, regenerácia človeka, preventívna medicína*

* ***Brown to Green - Sanácia, adaptačné opatrenia a zmiernenie nepriaznivých dopadov, prevencia***

*Podpora aktivít: Opatrenia pre zabezpečenie kvality vody, detekcia znečistenia, efektívne dlhodobé riešenia environmentálnych hrozieb a ohrozených oblastí, sledovanie a získavanie dát o aktívnych štruktúrach, revitalizácia a regenerácia území*

* ***Energy and security - Efektívne nakladanie s energiou a zdrojmi***

*Podpora aktivít: Obehové produkčné systémy, inteligentné, prepojiteľné energetické systémy, senzory, energetické hrozby, bezpečnosť systémov, bioenergetika, ukladanie energie a tepla*

* ***Smart future materials and technologies – nové technológie pre prírode blízke riešenia, materiály s pridanou hodnotou***

*Podpora aktivít: Efektívne a obehové hospodárenie s odpadmi – separačné a recyklačné technológie, biologicky rozložiteľné materiály, obalové technológie, ľahké kovové a nekovové zliatiny, výkonové moduly pre elektromobilitu, organické materiály s fotoelektrickým potenciálom*

1. **Merateľné ukazovatele NP a iné údaje**

*V tabuľke nižšie uveďte merateľné ukazovatele projektu a iné údaje. Poskytovateľ v spolupráci so žiadateľom uvádzajú povinne minimálne jeden merateľný ukazovateľ projektu – výstup a minimálne jeden merateľný ukazovateľ projektu výsledok[[11]](#footnote-11). Merateľné ukazovatele projektu musia byť definované tak, aby odrážali výstupy/výsledky projektu a predstavovali kvantifikáciu toho, čo sa realizáciou aktivít za požadované výdavky dosiahne[[12]](#footnote-12).*

**Zoznam merateľných ukazovateľov projektu**

|  |  |  |  |  |
| --- | --- | --- | --- | --- |
| **Typ merateľného ukazovateľa projektu** | **Kód merateľného ukazovateľa projektu[[13]](#footnote-13)** | **Názov merateľného ukazovateľa projektu** | **Merná jednotka merateľného ukazovateľa projektu** | **Indikatívna cieľová hodnota[[14]](#footnote-14)** |
| výstup | PO165 | Počet vytvorených dokumentácií, analýz, štúdií a správ v súvislosti s prípravou, implementáciou, monitorovaním a hodnotením | Počet | 6 |
| výstup | PO030 | Nominálna hodnota vybavenia na výskum a inovácie | EUR | 8 300 000 |
| výstup | n/a | Laboratóriá umožňujúce prístup k zdieľanej infraštruktúre pre verejnosť | Počet | 3 |
| výsledok | n/a | Počet podporených laboratórií so štatútom Open labs | Počet | 20 |

**Zoznam iných údajov projektu (ak relevantné)**

|  |  |  |
| --- | --- | --- |
| **Kód iného údaja[[15]](#footnote-15)** | **Názov iného údaja** | **Merná jednotka iného údaja** |
| n/a | Počet nástrojov zabezpečujúcich prístupnosť pre osoby so zdravotným postihnutím | počet |
| n/a | Priemerná hrubá mesačná mzda refundovaná z projektu | EUR |
| n/a | Medián priemerných hrubých mesačných miezd refundovaných z projektu | EUR |

1. **Prínosy, ktoré sa dajú očakávať pre cieľové skupiny (ak je to relevantné)**

|  |  |  |
| --- | --- | --- |
| **Cieľová skupina** | **Počet[[16]](#footnote-16)** | **Prínos** |
| Podnikateľský sektor, samospráva,  verejné inštitúcie, vedecké inštitúcie, širšia  odborná verejnosť | Konkrétny počet nie je momentálne možné identifikovať, zavádza sa možnosť prístupu pre všetky cieľové skupiny | Prístup k špičkovej otvorenej infraštruktúre vrátane prístupu k expertom zabezpečujúcim prevádzku infraštruktúry za transparentných podmienok |
| Vedeckí pracovníci a študenti vysokých  a stredných škôl (domáci a zahraniční) | Konkrétny počet nie je momentálne možné identifikovať, zavádza sa možnosť prístupu pre všetky cieľové skupiny | Budovanie spoluprác medzi výskumníkmi vysokých škôl a ústavov SAV, internacionalizácia, prístup k infraštruktúre pre študentov, možnosť realizácie odbornej praxe, letnej školy, stáží, SOČ – lákanie mladých potenciálnych vedcov, letné školy |
| (Odborná) verejnosť | Konkrétny počet nie je momentálne možné identifikovať, zavádza sa možnosť prístupu pre všetky cieľové skupiny | Podmienený prístup k vedeckej infraštruktúre, zvyšovanie povedomia, tvorba verejnej mienky, spolupráca s kreatívnou vedou |
| Tvorcovia politík, ministerstvá | Všetky odborné pracoviská verejnej a štátnej správy | Prístup k infraštruktúre na riešenie aktuálnych potrieb štátu, efektívna tvorba národných stratégií a politík |

*V prípade viacerých cieľových skupín doplňte prínos pre každú z nich.*

1. **Aktivity národného projektu**
2. **V tabuľke nižšie uveďte rámcový popis aktivít, ktoré budú v rámci identifikovaného národného projektu realizované.**

|  |  |  |  |
| --- | --- | --- | --- |
| **Názov aktivity** | **Čo sa má aktivitou dosiahnuť** | **Spôsob realizácie (žiadateľ a / alebo partner)** | **Realizácia aktivity**  **od – do[[17]](#footnote-17)** |
| Aktivita 1 – Adaptácia koncepčných rámcov a vytvorenie spoločných pravidiel využívania výskumnej infraštruktúry - RI | Definovanie a upgrade metodických rámcov systému otvorených laboratórií, core-facilities, ekonomiky, komunikácie a otvorených dát. | Žiadateľ | 1 - 36 |
| Aktivita 2 – Konceptuálna identifikácia potreby bazálneho prístrojového vybavenia v identifikovaných multidisciplinárnych oblastiach výskumu | Pasportizácia a monitoring infraštruktúry, definovanie infraštruktúrnej skladby, metodiky výberu, zamerania a dlhodobého rozvoja zdieľaných laboratórií, technologický transfer | Žiadateľ | 1 - 48 |
| Aktivita 3 Implementácia a zapájanie identifikovaných laboratórií do konceptu open labs a core facilities | Zabezpečenie prístrojového vybavenia a adaptácie laboratórnych priestorov v identifikovaných pracoviskách zdieľaného výskumu | Žiadateľ | 7 - 48 |
| Aktivita 4 Vybudovanie kontinuálnej technickej podpory prístrojového vybavenia | Zabezpečenie udržateľnosti vybudovaním dieľne technickej podpory pod konceptom core facilities | Žiadateľ | 4 - 48 |
| Aktivita 5 Riadenie a koordinácia konceptu otvorenej infraštruktúry | Riadenie a koordinácia prístupu projektu, metodika a implementácia správy zdieľaných laboratórií, podpora sieťovania core labs a core facilities | Žiadateľ | 1 - 48 |
| Aktivita 6 Overenie konceptu pilotných laboratórnych centier pre prácu so širšou odbornou verejnosťou | Sprístupnenie a úprava troch pilotných laboratórnych centier pre komunikáciu vedeckých postupov a výsledkov so širšou verejnosťou | Žiadateľ | 7 - 36 |

*V prípade viacerých aktivít, doplňte informácie za každú z nich.*

1. **Uveďte detailnejší popis aktivít.**

*Okrem detailnejšieho popisu každej oprávnenej hlavnej aktivity uveďte, ako je v projekte zabezpečené dodržiavanie horizontálnych princípov podľa čl. 9 nariadenia o spoločných ustanoveniach, ako aj podľa uznesenia vlády SR č. 668 z 26. októbra 2022.*

*Ak po schválení zámeru NP komisiou pri Monitorovacom výbore pre Program Slovensko 2021 – 2027 dôjde k podstatnej zmene v rozsahu hlavných aktivít NP uvedených vyššie (t. j. minimálne jedna hlavná aktivita nebude v rámci NP realizovaná, resp. má dôjsť k výraznému zväčšeniu alebo zmenšeniu rozsahu schválených aktivít, príp. doplneniu novej aktivity), riadiaci orgán / sprostredkovateľský orgán predloží pred vyhlásením výzvy na schválenie príslušnej komisii pri Monitorovacom výbore pre Program Slovensko 2021 – 2027 upravený zámer NP. Z dôvodu zabezpečenia overenia dodržania vyššie uvedenej zásady poskytovateľ vo výzve na predkladanie ŽoNFP v rámci relevantnej podmienky poskytnutia príspevku zadefinuje hlavné aktivity schváleného zámeru NP ako povinné hlavné aktivity projektu.*

**Projekt je logicky rozdelený do troch hlavných okruhov:**

Metodická časť: A1

Investičná časť: A3, A4, A6

Implementačná časť: A2 a A5

**Aktivita 1 – Adaptácia koncepčných rámcov a vytvorenie spoločných pravidiel využívania výskumnej infraštruktúry (RI)**

Rozvoj a implementácia jednotného metodického rámca pre využívanie zapojenej infraštruktúry. Metodický prístup bude rozvíjaný v troch podaktivitách:

***Podaktivita 1.1*** Metodika otvorených laboratórií (open labs) a core facilities

Adaptácia a úprava metodických rámcov na dlhodobé uplatňovanie konceptu otvorených laboratórií (open labs) a core facilities v podmienkach SR bude založená na postupnej implementácii a cizelovaní existujúcich medzinárodných štandardov. Postupná adaptácia pilotného metodického riešenia projektu k štandardizovaniu podmienok fungovania a prístupu k laboratóriám označeným ako **open lab** a **core facility**.

Core facility predstavuje na základe všeobecnej definície vymedzenie otvoreného výskumného priestoru vrátane špecializovaných služieb a vybavenia na podporu vedeckého výskumu v rôznych odboroch vedy a výskumu. Open lab (otvorené laboratórium) predstavuje užšie vymedzenie v zmysle otvorenia laboratórií a ich vybavenia v úzko špecifikovanom výskumnom zameraní zvyčajne bez doplnkových služieb. Oba typy infraštruktúry predstavujú otvorený koncept pre všetkých užívateľov.

Uvedené štandardy budú detailne popísané v metodike, budú identifikovať aj hranice alokácií pre jednotlivé činnosti laboratórií, teda mieru zdieľania v priestore výskumných organizácií, podnikmi a súkromnou sférou, ako aj tréningu a vzdelávania v reflexii na požiadavky potenciálnych uživateľov.

*Výstup aktivity:*

* + *Metodika pre udelenie statusu a rozvoj ekosystému otvorených laboratórií*
  + *Metodika štandardov core facilities*
  + *Štandardizovaný formát informácií o prístupe pre užívateľov*

***Podaktivita 1.2*** Rozvoj metodiky ekonomiky laboratórií, komunikácie a rozvoj spolupráce

Jasné definovanie uplatňovaného **ekonomického prístupu k zabezpečeniu chodu, udržateľnosti a obnovy laboratórií** zapojených do navrhovaného konceptu je nevyhnutným predpokladom pre spoluprácu s akademickým a podnikateľským sektorom, ako aj pre riešenie prierezových výskumných tém. Spôsob výpočtu nákladov za využitie (rozsah a forma úhrad prevádzkových nákladov, spotrebného materiálu, údržby, obsluhy), rovnako ako **podmienky komerčného a nekomerčného využitia musia byť transparentne a jednotne naprieč laboratóriami definované** tak, aby dochádzalo k maximalizácií využitia prístrojového vybavenia za dostupných a zrozumiteľných podmienok pre všetkých aktérov. Tieto otázky sú úzko prepojené s budovaním partnerstiev a transferom technológií.

**Udržateľnosť laboratórií** bude založená na viacerých pilieroch, ako zefektívnenie a optimalizácia využitia infraštruktúry formou pasportizácie a monitoringu, ekonomického nastavenia prostredia laboratórií smerom k tvorbe obnovovacích investícií základného prístrojového vybavenia, ako aj predpoklad o dlhodobom uplatňovaní národnej stratégie VVaI, ktorá definuje prostriedky na systematickú obnovu a investovanie do infraštruktúry v strednodobom horizonte. Tento projekt jasne uvádza, že má pomôcť vybudovať v predstihu udržateľný systém, ktorý bude možné dlhodobo uplatňovať v oblasti vedeckej infraštruktúry SR.

*Výstup aktivity:*

* + *Jednotná metodika ekonomiky a nákladov prístupu k otvoreným laboratóriám*
  + *Komunikačná stratégia a definovanie štandardov*
  + *Štandardy pre budovanie partnerstiev a transferu technológií*
  + *Príprava konceptu sprístupnenie vybraných infraštruktúr pre širokú verejnosť a základné a stredné školstvo s výhľadom identifikácie talentovaných vedcov*

***Podaktivita 1.3*** Otvorené dáta

Model otvorených laboratórií vyžaduje aj definovanie metodických štandardov konceptu otvorených dát. Aj v predpokladanej heterogénnej sieti laboratórií je potrebné identifikovať postupy zabezpečujúce na jednej strane individuálnu ochranu užívateľov vrátane duševného vlastníctva, na druhej spôsob a rozsah otvoreného zdieľania dát generovaných zapojenými laboratóriami. Implementácia infraštruktúry otvorených dát bude v určitej miere riešená z vlastných prostriedkov žiadateľa a pripravovaného projektu v oblasti rozvoja a bezpečnosti IT infraštruktúry.

*Výstup aktivity:*

* + *Metodika práce s dátami, zhrnutie formátov otvorených dát, definovanie uloženia a prístupu k otvoreným dátam*

**Aktivita 2 – Konceptuálna identifikácia potreby bazálneho prístrojového vybavenia v identifikovaných multidisciplinárnych oblastiach výskumu**

Aktivita 2 je zameraná na identifikáciu možného zefektívnenia využitia existujúceho prístrojového vybavenia, výber laboratórií s najväčším potenciálom spolupráce a vedeckého prínosu a systémového rozvoja konceptu otvorených laboratórií v rámci troch podaktivít:

***Podaktivita 2.1***– Pasportizácia a monitoring prístrojovej infraštruktúry SAV

Nevyhnutným procesom smerom k **zvýšeniu efektívnosti a prínosu identifikovaných otvorených laboratórií a eliminácie duplicít (tam, kde je to žiaduce)** prístrojového vybavenia je pasportizácia a systematický monitoring prístrojovej infraštruktúry, ktorý v súčasnosti existuje len v limitovanej miere. Jedným z kľúčových prínosov projektu je pilotná pasportizácia a monitoring výskumnej infraštruktúry vo väčšom rozsahu, ktorá overí a urýchli aplikáciu tohto konceptu (dlhodobo diskutovaného MŠVVaM SR) pre celý výskumný ekosystém SR.

Pasportizácia výskumnej infraštruktúry prebehne vo všetkých vedecko výskumných inštitúciách Slovenskej akadémie vied a bude zahrnutá do údajovej základne online platformy Open labs (podaktivita 5.1). Cieľom bude zaradenie každej novej výskumnej infraštruktúry žiadateľa do systému riadenia životného cyklu a predvídania potrieb rozsahu a obnovy infraštruktúry v kontexte výskumných tém.

Dostupnosť informácií o existujúcich prístrojoch umožní zlepšenie výskumnej spolupráce aj v prípadoch, kedy individuálna infraštruktúra nebude zapojená do systému otvorených laboratórií. Merateľnosť využitia infraštruktúry na výskumných pracoviskách, ako aj miera jej využívania partnermi nebola doteraz systematicky sledovaná, čo limituje aj využitie a plánovanie tohto KPI. K tomuto cieľu projekt prispeje k zavedením systému monitoringu jej využitia.

*Výstup aktivity:*

* + *Pasportizácia existujúcej výskumnej infraštruktúry*
  + *Systém monitoringu, obnovy a rozvoja infraštruktúry*
  + *Zavedenie systému monitoringu využitia infraštruktúry*

***Podaktivita 2.2*** *-* Identifikácia zamerania a vybavenia podporených laboratórií

Pilotné konzultácie s verejnými výskumnými inštitúciami SAV identifikovali viac ako 55 potencionálnych laboratórií vhodných na transformáciu a zapojenie do národného projektu. Selekcia podporených laboratórií a individuálny objem alokácie bude identifikovaný už pri podávaní Žiadosti o NFP. Samotné vybavenie laboratórií a detailný spôsob zapojenia existujúcej infraštruktúry bude identifikovaný partnerským prístupom. Kľúčovým faktorom pre zapojenie identifikovaných laboratórií bude definovanie ich hlavnej činnosti, prínos pre spoluprácu s výskumným a podnikateľským sektorom, vedecký potenciál a rozsah prístrojového pokrytia ich zamerania. Tento faktor bude zvýraznený zapojením existujúcej infraštruktúry často presahujúcim objem projektovej podpory, ako aj rozsahom a funkcionalitou prístrojov doplnených z prostriedkov NP. Miera podpory novej a obnovenej výskumnej infraštruktúry bude individuálne identifikovaná v každom z podporených laboratórií na základe interného posúdenia v súlade s konceptom hodnoty za peniaze.

Zámerom je nájsť prierezové laboratóriá s najvyššou hodnotou za peniaze a nadväznosťou na prioritné oblasti domén inteligentnej špecializácie identifikovaných v stratégii SK RIS3 2021+ a tematickú oblasť podpory špecifikovanú v Súhrnnej správe z procesu EDP k SK RIS3 2021+[[18]](#footnote-18), ktorá je priamo nadväzujúcim dokumentom k stratégii. Pôjde o participatívny proces, ktorý bude aktívne prispievať ku kreovaniu najvhodnejšieho modelu každého laboratória, ako aj zlepšovaniu kvality výskumného prostredia a procesov. Pri identifikácií spolupráce zapojíme do procesu aj zástupcov partnerov z univerzít a súkromného sektora. Pri výbere najvhodnejšej štruktúry vybavenia vybraných laboratórií bude participovať expertný panel zo zástupcov relevantných užívateľov a poskytovateľov infraštruktúry.

*Výstup aktivity:*

* + *Identifikácia laboratórií zapojených do vzniknutej siete open labs a core facilities*
  + *Zapojenie externých partnerov a užívateľov do výberu konkrétnej infraštruktúry laboratórií – (expertný panel)*

***Podaktivita 2.3***– Dlhodobý rozvoj a udržateľnosť

Miera úspešnosti projektu je závislá aj od rozvoja a udržateľnosti celého konceptu siete otvorených laboratórií. Cieľom je postupné zapájanie ďalších laboratórií do systému, zabezpečovanie spolupráce jednotlivých aktérov, monitorovanie stavu zapojenej infraštruktúry, ako aj napr. príspevky k rozvoju relevantných legislatívnych rámcov. Očakávaný príspevok k zvýšeniu počtu medzinárodných výskumných projektov si vyžaduje systematickú podpornú činnosť zabezpečenú projektovými manažérmi (vo vedeckej a komunikačnej oblasti).

Z hľadiska zabezpečenia dlhodobej udržateľnosti a koncepčného riešenia bude v rámci projektu zabezpečená spolupráca s Kanceláriou pre Transfer Technológií SAV, pričom obdobné riešenia je možné aplikovať v podobných vedeckých a výskumných inštitúciách nielen v rámci podpory spolupráce, ale aj transferu aplikačného výskumu do praxe. Tretím pilierom bude identifikácia a zdieľanie informácií o vedeckých tímoch pôsobiacich v oblasti zamerania laboratórií smerom k posilneniu networkingu a zdieľania znalostnej bázy smerom k efektívnejšiemu a inovatívnemu využívaniu zdieľanej infraštruktúry.

Podporené laboratóriá budú mať záväzok udržiavať štatút otvoreného laboratória, resp. core-facility po dobu minimálne 5 rokov po ukončení projektu.

*Výstup aktivity:*

* + *Udržiavanie a zvyšovanie projektovej aktivity laboratórií zapojených do vzniknutej siete open labs a core facilities*
  + *Udržanie, príp. navýšenie počtu otvorených laboratórií aj po skončení národného projektu*
  + *Identifikácia kľúčových vedeckých tímov a zapojenie KTT do prípravy projektových spoluprác*

**Aktivita 3** - Implementácia a zapájanie identifikovaných laboratórií do konceptu open labs a core facilities

Obnovu a doplnenie výskumnej infraštruktúry pre aplikovaný výskum v identifikovaných laboratóriách zabezpečí a uľahčí spoločný systém obstarávania. Implementácia zahŕňa nákup výskumnej infraštruktúry, obnovu a úpravu existujúcej infraštruktúry. Nevyhnutné technické úpravy laboratórií (technická adaptácia a úprava priestorov) nebude presahovať tretinu nákladov na prístrojové vybavenie laboratórií. Laboratóriá budú koncipované aj na základe regionálnej dostupnosti a zamerania v oblasti technických, prírodných a spoločenských vied v nadväznosti na podaktivitu 2.2.

*Výstup aktivity:*

* + *Dovybavenie vybraných laboratórií požadovaným prístrojovým vybavením (vrátane verejného obstarávania)*
  + *Obnova a úprava existujúcej výskumnej infraštruktúry vybraných laboratórií*
  + *Nevyhnutná technická adaptácia a úprava stávajúcich priestorov vybraných laboratórií*

[**Aktivita 4** - Vybudovanie kontinuálnej technickej podpory prístrojového vybavenia](https://www.sav.sk/?lang=sk&doc=activity-evaluation-2016)

Dlhodobá udržateľnosť existujúcej výskumnej infraštruktúry je často limitovaná zvýšenými nákladmi na servis a opravu prístrojového vybavenia, ktoré sú riešené samostatne v jednotlivých organizáciách SAV. Prevažná časť servisných zásahov na prístrojovom vybavení nevyžaduje špecializovaných certifikovaných technikov. Vybudovanie základného servisného centra na centralizovanej úrovni formou core facility pre 45 organizácií umožňuje výraznú úsporu nákladov a možnosť efektívnejšieho nakladania s prostriedkami na vedu a výskum. Výsledkom aktivity bude vybudovanie technického a servisného centra spolu s alokovaním nevyhnutného personálneho zabezpečenia formou troch odborných technických pracovníkov. Udržateľnosť laboratórneho a prístrojového servisného centra bude zabezpečená zaradením tejto infraštruktúry do systému core facilities.

[*Výstup aktivity:*](https://www.sav.sk/?lang=sk&doc=activity-evaluation-2016)

* + [*Zriadenie technického a servisného pracoviska*](https://www.sav.sk/?lang=sk&doc=activity-evaluation-2016)
  + [*Zaškolenie troch odborných pracovníkov*](https://www.sav.sk/?lang=sk&doc=activity-evaluation-2016) *zodpovedných za zabezpečenie servisných zásahov na zdieľanej infraštruktúre*

**Aktivita 5** - Riadenie a koordinácia konceptu otvorenej infraštruktúry

Riadenie a koordinácia prístupu projektu k implementácií konceptu core labs a core facilities si vyžadujú dôkladné plánovanie a zapojenie všetkých zainteresovaných strán, čo si bude vyžadovať nevyhnutné personálne kapacity nad rámec dostupných kapacít žiadateľa. Identifikované personálne kapacity pre všetky projekty sú uvedené v identifikovanej personálnej matici za aktivitou číslo 6.

*Výstup aktivity:*

* + *Project management handbook (riadiaca štruktúra projektu, plán projektových úloh, riadenie kvality výstupov, riadenie rizík, monitoring a reporting, finančné riadenie)*

**Podaktivita 5.1** – Metodika a implementácia správy zdieľaných laboratórií

Vytvorenie prehľadného systému vo forme online platformy a databázy zdieľaných laboratórií uľahčí správu a riadenie prístupu k otvoreným laboratóriám. Navrhnutá platforma pre správu laboratórií tiež umožní vytvárať štatistiky, sledovať výkonnosť a využitie jednotlivých laboratórií. Funkcionalita portálu má zahŕňať kľúčové oblasti správy systému laboratórií v rámci užívateľského a klientského servisu (okrem štatistík napr. manažment prístupu, údržby, zdrojov, nákladov a pod.) Štatistiky správy laboratórií (a iných ukazovateľov ako „počet spoluprác so súkromným sektorom alebo vysokými školami, získané prostriedky zo súkromných organizácií, počet návštevníkov v Laboratóriách umožňujúce prístup k zdieľanej infraštruktúre“) umožnia definovať cieľové hodnoty pre rozvoj zdieľaných laboratórií.

Kľúčovým prvkom metodiky a platformy bude zabezpečenie dodržania pravidiel metodiky vykazovania pre využitie infraštruktúry na hospodársku činnosť v súlade s pravidlami o nepovolenej štátnej pomoci v súlade s metodikou EK a WB (do 20% ročnej kapacity podporenej infraštruktúry).

Portál open labs vyvinutý v rámci aktivity 5.1 bude voľne prístupný aj pre organizácie mimo SAV, hlavne akademický sektor a môže byť doplnený o správu laboratórií mimo prijímateľa.

*Výstup aktivity:*

* + *Online platforma open labs pre správu a projektovú spoluprácu zdieľaných laboratórií*

**Podaktivita 5.2** - Podpora sieťovania a využitia vytvorených laboratórnych kapacít

Úspech otvorených laboratórií a využívanie externými užívateľmi vyžaduje aktívnu podporu sieťovania, zabezpečenie vizibility, propagáciu činnosti laboratórií, ako aj aktívnu komunikáciu s partnermi a užívateľmi Komunikačný manažér a riadiaci pracovníci zapojení do národného projektu budú aktívne oslovovať partnerov a vedecké inštitúcie pôsobiace v oblastiach zamerania laboratórií a podporovať otvorenie výziev na zapojenie sa do využívania tejto infraštruktúry. Štandardom bude tvorba informačných materiálov, webovej prezentácie, zverejňovania účelov a zmien v systéme laboratórií a ich zamerania a pod.

*Výstup aktivity:*

* + *Vytvorenie pozície komunikačného manažéra pre sieť otvorených laboratórií*
  + *Vytvorenie platformy pre aktívnu komunikáciu cieľov a potrieb siete otvorených laboratórií*

**Aktivita 6** – Overenie konceptu pilotných laboratórnych centier pre prácu so širšou odbornou verejnosťou

Logickou súčasťou konceptu ekosystému zdieľaného prístupu je doplnenie cieľov o aktivitu smerujúcu k využitiu špecifických laboratórií vo vzdelávacom a diseminačnom procese pre širšiu verejnosť, základné a stredné školy. Tieto aktivity doplnia existujúce aktivity spojené so spoluprácou s kreatívnou vedou pomocou prístupu k vedeckej infraštruktúre (projekt All4Science), s uplatňovaním vedeckého prístupu a podporou mladých potenciálnych vedcov už na úrovni základných a stredných škôl formou tematických dní, alebo napr. spolupráce na Stredoškolskej odbornej činnosti (SOČ). Na overenie tohto konceptu zameraného na širší impakt formou otvorených vedeckých laboratórií pre širšiu verejnosť sme vytipovali jedno centrum z každej vednej oblasti v troch lokalitách s aktívnymi výskumnými aktivitami, a to Slnečné a planetárne centrum v Starej Lesnej, Arborétum SAV Mlyňany a Archeologický park Bojná – Nitra. Tieto tri pracoviská majú potenciál informovať o svojich aktivitách viac ako 100000 návštevníkov ročne.

*Výstup aktivity:*

* + *Dotvorenie troch pilotných diseminačných centier pre komunikáciu vedeckých postupov a výsledkov so širšou verejnosťou*

**Personálne zabezpečenie projektu**

Pri tvorbe personálnej matice sme vychádzali z potreby vytvoriť funkčnú riadiacu a implementačnú štruktúru, ako aj výkonné zabezpečenie vizibility, spolupráce a identifikovaných soft-aktivít projektu, teda metodickej, analytickej a vedeckej. Časť predpokladanej personálnej matice formou projektovej podpory a transferu technológií prijímateľ pokrýva vlastnými kapacitami (4 FTE). Žiadateľ disponuje relevantnými personálnymi kapacitami na Úrade SAV, konkrétne na Odbore vedy a výskumu, Finančnom odbore, Ekonomicko-technickom odbore a ďalších, ktoré majú skúsenosti s implementáciou projektov financovaných zo štrukturálnych fondov. Tieto kapacity dopĺňajú ale nemôžu nahradiť kľúčové kapacity identifikované v tejto časti projektu.

Identifikovali sme nasledovné pozície mimo kapacít žiadateľa, pričom náklady na odborné miesta vrátane koordinátora nepresahujú 15% nákladov projektu. Významným prínosom je poskytnutie časti potrebných personálnych kapacít projektu z existujúcich zdrojov SAV, rovnako správcovia laboratórií poskytujú časť personálnych kapacít vo forme odborných pracovníkov bez vplyvu na projektové náklady.

Projektové pozície[[19]](#footnote-19) identifikované v personálnej matici budú obsadzované otvoreným výberovým konaním, ktoré vyhodnotí odborná výberová komisia zakladateľa v. v. i. Členov výberovej komisie určí Predsedníctvo SAV, ako najvyšší výkonný orgán žiadateľa. Predsedníctvo SAV poverí riadením projektu (projektový manažér a špecialista senior) pracovníkov s minimálne terciárnym vzdelaním a skúsenosťami v riadení projektov v dĺžke minimálne 5 rokov (presné podmienky určí PSAV). Koordinátorov laboratórií budú tvoriť na základe výberu pracovníci SAV s minimálne 50% úväzkom a zaradením príbuzným zaradeniu laboratória.

Personálna matica projektu identifikuje kľúčové kapacity projektu potrebné pre úspešné riešenie rámcových úloh identifikovaných v jednotlivých aktivitách, pričom pri odborných pracovníkoch je predpoklad minimálne 2 stupeň VŠ vzdelania, pri pozíciách vedecký koordinátor a koordinátor laboratória minimálne 3 stupeň VŠ vzdelania.

**Pozície mimo priamych mzdových nákladov projektu (manažment projektu):**

[Projektový manažér, špecialista senior (technické, prírodné a spoločenské vedy) 1 FTE](https://www.sav.sk/?lang=sk&doc=activity-evaluation-2016)

[Odborník na verejné obstarávanie, ekonóm 1,5 FTE](https://www.sav.sk/?lang=sk&doc=activity-evaluation-2016)

**Odborné pozície zahrnuté v mzdových nákladoch projektu:**

[Analytik – analytik pre vedeckú infraštruktúru a ekonomiku zdieľania 2 FTE](https://www.sav.sk/?lang=sk&doc=activity-evaluation-2016)

[Metodik – metodik so zameraním na zdieľanú vedeckú infraštruktúru 2 FTE](https://www.sav.sk/?lang=sk&doc=activity-evaluation-2016)

Vedecký koordinátor - koordinácia implementácie na úrovni zdieľaných laboratórií 1 FTE

Vedecký koordinátor – junior 2 FTE

Koordinátor systémového prepojenia infraštruktúry 1 FTE

[Komunikačný manažér – komunikácia zdieľanej infraštruktúry 1,5 FTE](https://www.sav.sk/?lang=sk&doc=activity-evaluation-2016)

[Technik – technik pre Aktivitu 4 technickej podpory prístrojového vybavenia 3 FTE](https://www.sav.sk/?lang=sk&doc=activity-evaluation-2016)

Koordinátori laboratórií - koordinátori z existujúcich zamestnancov v. v. i. 23 osôb

Experti odborného panelu (DoVP, DoPČ) 864 hodín

**Definovanie personálnych kompetencií pracovníkov projektu:**

[**Projektový manažér, špecialista senior** pre technické, prírodné a spoločenské vedy – riadi projekt, koordinuje, koordinuje ľudské zdroje, výber laboratórií a implementáciu projektu](https://www.sav.sk/?lang=sk&doc=activity-evaluation-2016)

[**Odborník**](https://www.sav.sk/?lang=sk&doc=activity-evaluation-2016) **na verejné obstarávanie a ekonóm** – sú zodpovední za riešenie ekonomických úloh projektu, ekonomiku, ekonomický reporting a monitoring úloh súvisiacich s implementáciou projektu

**Analytik** – poskytuje analytickú a dátovú podporu rozhodovania na dátach. Poskytuje analytickú podporu pre sledovanie KPI a indikátorov súvisiacich s riešením projektu.

**Metodik** – je zodpovedný za dizajn a implementáciu metodického prístupu k definovaniu stratégií súvisiacich s budovaním konceptu otvorených laboratórií a systémovú kvalitatívnu podporu. Spracúva existujúce zdroje pre potreby definovanie KPI.

Vedecký koordinátor pre otvorené laboratóriá je zodpovedný za dohľad nad implementáciou identifikovaných laboratórií a zabezpečením funkčnosti a definovania portfólia prístrojov a služieb poskytovaných laboratóriami.

**Vedecký koordinátor – junior (A2)** – Zabezpečuje plánovanie, plán realizácie a dokončenia úloh spojených s implementáciou infraštruktúrneho a technického zabezpečenia laboratórií. Pokrýva úlohy spojené so zabezpečením implementácie metodík zdieľania infraštruktúry, zber údajov, dokumentáciu, a koordináciu koordinátorov laboratórií a zainteresovaných strán (potenciálnych užívateľov).

**Koordinátor systémového prepojenia infraštruktúry (A6) –** Zodpovedný za formovanie výskumných spoluprác a prepojenia jednotlivých laboratórií. Táto úloha zahŕňa podporu výskumných projektov, koordináciu zdrojov a podporu pri transfere do praxe.

[**Komunikačný manažér** – je zodpovedný za vývoj a realizáciu komunikačnej stratégie a plánov pre využitie zdieľanej infraštruktúry s cieľom zabezpečiť jasnú, včasnú a presnú komunikáciu s existujúcimi a potenciálnymi užívateľmi. Zohráva kľúčovú úlohu pri podpore spolupráce, transparentnosti a toku informácií v rámci projektu](https://www.sav.sk/?lang=sk&doc=activity-evaluation-2016)

[**Technik** – Technik pre Aktivitu 4 má](https://www.sav.sk/?lang=sk&doc=activity-evaluation-2016) hlavnú úlohu zabezpečovať základný chod a inštaláciu laboratórneho vybavenia, odstraňovanie nenáročných porúch prístrojov, konfigurácie zaradení a riešenia technických problémov.

**Koordinátor laboratórií** je zodpovedný za dohľad a riadenie každodennej prevádzky laboratória. Zabezpečuje organizáciu vybavenia a zásob, zaistenie bezpečnosti, dodržiavania protokolov, plánovanie a koordináciu experimentov, verifikáciu laboratórnych záznamov a poskytovanie administratívnej podpory výskumníkom a vedcom. Koordinátori budú z projektu hradení formou úhrady časti mzdových nákladov pre koordinátorov laboratórií vo výške 250 EUR mesačne.

**Experti odborného panelu (DoVP, DoPČ)** - [členovia expertného panelu pre využívanie infraštruktúry v celkovej alokácii 864 hodín](https://www.sav.sk/?lang=sk&doc=activity-evaluation-2016). Predpokladané je zapojenie 12 odborníkov na 18 stretnutí v trvaní 4 hodín s vyššou intenzitou na začiatku projektu (zastupujúci SAV, VŠ, verejný a súkromný sektor).

*Okrem detailnejšieho popisu každej oprávnenej hlavnej aktivity uveďte, ako je v projekte zabezpečené dodržiavanie horizontálnych princípov podľa čl. 9 nariadenia o spoločných ustanoveniach, ako aj podľa uznesenia vlády SR č. 668 z 26. októbra 2022.*

Pri implementácii konceptu otvorených laboratórií bude SAV postupovať v súlade s prijatým Plánom rodovej rovnosti SAV, ktorý bol vypracovaný v spolupráci s celoeurópskym projektom ATHENA (www.athenaequality.eu). Pri dodržiavaní horizontálnych princípov bude SAV usilovať o aktívnu podporu zosúlaďovania pracovného a súkromného života pracovníkov; podporovať rovnomerné zastúpenie žien a mužov vo predovšetkým vo vedúcich pozíciách v budovaných laboratóriách; integrovať rodové hľadisko do pri identifikácii nosných tém výskumu budovaných laboratórií a podporovať pracovné prostredie bez rodovo podmieneného násilia a sexuálneho obťažovania.

Doplňujúce informácie k zneniu vylučujúceho kritéria HP : Projekt musí byť v súlade s horizontálnymi princípmi, ktoré sú definované v čl. 9 nariadenia o spoločných ustanoveniach, s prihliadnutím na dodržiavanie zásady rovnakého zaobchádzania a aktívneho podporovania mužov a žien vo všetkých aktivitách a činnostiach, najmä ak ide o prístup k zamestnaniu, odmeňovanie a pracovný postup, odborné vzdelávanie a pracovné podmienky.

V projektoch je potrebné odstraňovať bariéry a predchádzať všetkým formám diskriminácie, vytvárať podmienky, ktoré zohľadňujú špecifické potreby, ako aj skúsenosti rozmanitých skupín obyvateľstva a zabezpečiť dostupnosť fyzického prostredia, dopravy, informácií a verejných služieb pre obyvateľov s obmedzenou mobilitou a senzorickou orientáciou, v súlade s čl. 9 Dohovoru OSN o právach osôb so zdravotným postihnutím.

1. **Predpokladaný časový rámec**

|  |  |
| --- | --- |
| **Predpokladaný dátum vyhlásenia výzvy vo formáte mesiac/rok** | 9/2024 |
| **Predpokladaná doba realizácie NP v mesiacoch** | 48 |

*Termíny v tabuľke nie sú záväzné.*

1. **Finančný rámec[[20]](#footnote-20)**

|  |  |  |
| --- | --- | --- |
| **Fond** | Európsky fond regionálneho rozvoja | |
| **Celkové oprávnené výdavky NP podľa kategórie regiónu[[21]](#footnote-21) (v EUR)** | menej rozvinutý región | 11 095 004 |
| viac rozvinutý región | 6 802 908 |
| **Zdroj EÚ podľa kategórie regiónu[[22]](#footnote-22) (v EUR)** | menej rozvinutý región | 9 430 753 |
| viac rozvinutý región | 2 721 163 |
| **Vlastné zdroje prijímateľa[[23]](#footnote-23) podľa kategórie regiónu[[24]](#footnote-24) (v EUR)** | neaplikuje sa |  |
| neaplikuje sa |  |

Identifikácia zdroja pre VRR bola stanovená podľa identifikácie nákladov na budovanie infraštruktúry.

V projekte boli identifikované náklady na realizáciu IKT v zmysle vyhlášky 401/2023 vo výške 80 000 EUR, celkové výdavky na IKT neprekračujú sumu 200 000 EUR, projekt teda nespadá pod režim evidencie v systéme METAIS a nevyžaduje identifikáciu mieru vplyvu na informatizáciu spoločnosti.

1. **Rozpočet**

*V tejto časti uveďte, ako bol pripravovaný indikatívny rozpočet a ako spĺňa kritérium „hodnota za peniaze“, t. j. akým spôsobom bola odhadnutá cena za každú položku, napr. prieskum trhu, analýza minulých výdavkov spojených s podobnými aktivitami, nezávislý znalecký posudok. V prípade, ak príprave projektu predchádza vypracovanie štúdie uskutočniteľnosti, ktorej výsledkom je, okrem iného aj určenie výšky alokácie, je potrebné uviesť túto štúdiu ako zdroj určenia výšky finančných prostriedkov. Skupiny výdavkov doplňte v súlade s Príručkou oprávnenosti výdavkov v platnom znení. V prípade infraštruktúrnych projektov, ako aj projektov súvisiacich s obnovou mobilných prostriedkov, sa do ukončenia verejného obstarávania uvádzajú položky rozpočtu len do úrovne aktivít.*

*Uveďte, či bude v národnom projekte využité zjednodušené vykazovanie výdavkov a ak áno, ktorá forma. V prípade využitia paušálnej sadzby ktorej výška je stanovená v nariadení sa spôsob stanovenia sadzby nepožaduje.*

Indikatívny rozpočet vychádza z analýzy výdavkov spojených s podobnými aktivitami v rámci projektov financovaných z prostriedkov EŠIF, ktoré úspešne implementoval žiadateľ a na základe série konzultácií s panelom expertov z organizácií SAV. Výsledkom týchto konzultácií je predbežný návrh viac ako 55 otvorených laboratórií, vrátane indikatívneho rozpočtu potrebnej novej infraštruktúry na základe kvalifikovaného odhadu zainteresovaných výskumníkov. Cieľom predloženého projektu je vytvoriť v rámci SR 20 kľúčových otvorených laboratórií na základe existujúcej infraštruktúry SAV a jej organizácií po jej efektívnom doplnení na základe princípu hodnoty za peniaze. Konkrétne zloženie kľúčových laboratórií bude určené na základe výberu panelom expertov z budúcich používateľov (z podnikateľského prostredia a verejnej sféry) a poskytovateľov existujúcej infraštruktúry (SAV a jej organizácie). Z uvedených dôvodov sa indikatívny rozpočet projektu zatiaľ uvádza iba na úrovni aktivít.

Paušálna sadzba na nepriame výdavky projektu sa určuje vo výške 7 % oprávnených priamych výdavkov - skupina výdavkov 907 (podľa čl. 54 písm. a) nariadenia 2021/1060).

**Indikatívna výška finančných prostriedkov určených na realizáciu národného projektu a ich výstižné zdôvodnenie**

|  |  |  |
| --- | --- | --- |
| **Predpokladané finančné prostriedky na aktivity NP** | **Celkové oprávnené výdavky**  **(v EUR)** | **Plánované vecné vymedzenie** |
| **Hlavné aktivity** | | |
| **Aktivita 1**  **Adaptácia koncepčných rámcov a vytvorenie spoločných pravidiel využívania výskumnej infraštruktúry (RI)** | **509 904** |  |
| 521 – Mzdové výdavky | 509 904 | na základe obsahovej a personálnej matice |
| **Aktivita 2**  **Konceptuálna identifikácia potreby bazálneho prístrojového vybavenia v identifikovaných multidisciplinárnych oblastiach výskumu** | **1 052 676** |  |
| 521 – Mzdové výdavky | 1 052 676 | na základe obsahovej a personálnej matice |
| **Aktivita 3**  **Implementácia a zapájanie identifikovaných laboratórií do**  **konceptu open labs a core facilities (MRR)** | **6 500 000** |  |
| 021 – Stavby | 2 200 000 | úprava laboratórií |
| 022 – Samostatné hnuteľné veci a súbory hnuteľných vecí | 4 300 000 | výskumná infraštruktúra |
| **Aktivita 3**  **Implementácia a zapájanie identifikovaných laboratórií do**  **konceptu open labs a core facilities (VRR)** | **6 000 000** |  |
| 021 – Stavby | 2 000 000 | úprava laboratórií |
| 022 – Samostatné hnuteľné veci a súbory hnuteľných vecí | 4 000 000 | výskumná infraštruktúra |
| **Aktivita 4**  **Vybudovanie kontinuálnej technickej podpory prístrojového**  **vybavenia** | **1 009 904** |  |
| 021 – Stavby | 100 000 | úprava technického centra |
| 022 – Samostatné hnuteľné veci a súbory | 400 000 | vybavenie technického centra a mobilnej verzie |
| 521 – Mzdové výdavky | 509 904 | odborní pracovníci – 3FTE |
| **Aktivita 5**  **Riadenie a koordinácia konceptu otvorenej infraštruktúry** | **654 536** |  |
| 521 – Mzdové výdavky | 574 536 | na základe obsahovej a personálnej matice |
| 013 – Softvér | 80 000 | softvér na komplexné riadenie zdieľania a monitoringu infraštruktúry (A5.1) |
| **Aktivita 6**  **Overenie konceptu pilotných diseminačných centier pre prácu so širšou odbornou verejnosťou** | **1 000 000** |  |
| 021 – Stavby | 330 000 | úprava laboratórií |
| 022 – Samostatné hnuteľné veci a súbory hnuteľných vecí | 670 000 | výskumná infraštruktúra |
| **Hlavné aktivity spolu** | **16 727 020** |  |
| **Podporné aktivity** | | |
| skupina výdavkov | 1 170 891 | Paušálna sadzba na nepriame výdavky projektu sa určuje vo výške 7 % oprávnených priamych výdavkov - skupina výdavkov 907 (podľa čl. 54 písm. a) nariadenia 2021/1060) |
| **Podporné aktivity SPOLU** | **1 170 892** |  |
| **CELKOM** | **17 897 912** |  |

*V prípade zvýšenia celkových oprávnených výdavkov NP (po jeho schválení komisiou pri Monitorovacom výbore pre Program Slovensko 2021 – 2027) o viac ako 15 % (a nejde o prípad, kedy je určenie alokácie výsledkom realizovanej štúdie uskutočniteľnosti), riadiaci orgán / sprostredkovateľský orgán predloží pred vyhlásením výzvy na schválenie príslušnej komisii pri Monitorovacom výbore pre Program Slovensko 2021 – 2027 upravený zámer NP.*

1. **Ďalšie informácie o národnom projekte**

*Definuje riadiaci orgán / sprostredkovateľský orgán, ak je to relevantné, v nadväznosti na zameranie projektu (napr. v prípade IT projektov odkaz na dokumentáciu projektu dostupnú v Metainformačnom systéme MIRRI SR* [*https://metais.vicepremier.gov.sk/*](https://metais.vicepremier.gov.sk/)*).*

1. Formulár zámeru NP predstavuje minimálny obsahový štandard, ktorý je poskytovateľ oprávnený dopĺňať a rozširovať na základe svojich potrieb. [↑](#footnote-ref-1)
2. Uviesť aj názov sekcie ak je to relevantné. Žiadateľom je osoba, ktorá žiada o poskytnutie príspevku do nadobudnutia účinnosti zmluvy alebo právoplatnosti rozhodnutia podľa § 13 ods. 2 zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov, alebo osoba, ktorá predkladá projektový zámer. [↑](#footnote-ref-2)
3. Uveďte, na základe akých kritérií bol partner vybraný, alebo ak boli kritériá zverejnené, uveďte odkaz na internetovú stránku, kde sú dostupné. Ako kritérium pre výber partnera môže byť tiež uvedená predchádzajúca spolupráca žiadateľa s partnerom, ktorá bude náležite opísaná a odôvodnená, avšak nejde o spoluprácu, ktorá by v prípade verejných prostriedkov spadala pod pôsobnosť zákona o verejnom obstarávaní. [↑](#footnote-ref-3)
4. Zo zoznamu sa vyberie:

   "**áno**" v prípade, ak sa projekt plánuje realizovať výhradne v lokalitách Atlasu rómskych komunít a bude financovaný z alokácie so špecifickým určením pre marginalizované rómske komunity,

   "**nie**" v prípade, ak sa projekt neplánuje realizovať v lokalitách Atlasu rómskych komunít a nebude financovaný z alokácie so špecifickým určením pre marginalizované rómske komunity,

   "**čiastočne**" v prípade, ak sa celý projekt, resp. aj časť projektu plánuje realizovať v lokalitách Atlasu rómskych komunít a nebude financovaný z alokácie so špecifickým určením pre marginalizované rómske komunity,

   "**nepriamo**" v prípade, ak sa:

   projekt plánuje realizovať bez potreby sledovať prepojenie na lokality Atlasu rómskych komunít, čiastočne bude financovaný z alokácie so špecifickým určením pre marginalizované rómske komunity a realizácia projektu predpokladá vplyv aj na marginalizované rómske komunity – tento vplyv sa bližšie uvádza v rámci rámcového popisu projektu,

   projekt plánuje realizovať bez potreby sledovať prepojenie na lokality Atlasu rómskych komunít, nebude financovaný z alokácie so špecifickým určením pre marginalizované rómske komunity, ale realizácia projektu môže mať vplyv aj na marginalizované rómske komunity. [↑](#footnote-ref-4)
5. V prípade zámeru NP, ktorý sa plánuje financovať z viacerých cieľov politiky súdržnosti / priorít / špecifických cieľov / opatrení sa vyberú zo zoznamu viaceré položky.

   Zákon č. 121/2022 Z. z. o príspevkoch z fondov Európskej únie a o zmene a doplnení niektorých zákonov, Rámec implementácie fondov a metodický dokument č. 2 riadiaceho orgánu pre Program Slovensko 2021 – 2027 neobmedzujú, resp. nevylučujú možnosť spojiť dva schválené zámery národných projektov do jednej výzvy, resp. na jeden schválený zámer národného projektu vyhlásiť dve výzvy na predloženie národných projektov. V takýchto prípadoch bude riadiaci orgán posudzovať výzvu tak, aby boli splnené všetky parametre schváleného/schválených zámeru/zámerov národného projektu berúc na zreteľ povolené odchýlky. [↑](#footnote-ref-5)
6. V prípade Fondu na spravodlivú transformáciu sa vyberie "-". [↑](#footnote-ref-6)
7. V súlade s informačným monitorovacím systémom. [↑](#footnote-ref-7)
8. V prípade, ak ide o prijímateľa, ktorý nie je určený v Programe Slovensko 2021 – 2027, alebo ktorého kompetencie nevyplývajú z osobitných predpisov podľa zákona č. 121/2022 Z. z., príslušná komisia pri Monitorovacom výbore pre Program Slovensko 2021 – 2027 schválením zámeru NP schvaľuje aj prijímateľa NP. V opačnom prípade sa prijímateľ NP neposudzuje. [↑](#footnote-ref-8)
9. Nariadenie EP a Rady (EÚ) 2021/1060. [↑](#footnote-ref-9)
10. V prípade, ak je to relevantné, uveďte aj ukončené národné projekty z programového obdobia 2014 – 2020. [↑](#footnote-ref-10)
11. Všeobecne v prípade merateľného ukazovateľa projektu – výsledok s výnimkou projektov technickej pomoci (okrem aktivít technickej pomoci zameraných na financovanie informačných systémov, CPV, vzdelávania administratívnych kapacít a materiálovo-technického zabezpečenia), projektov návratnej finančnej pomoci a projektov, ktorých cieľová skupina je totožná s účastníkom projektu, ktorá bude monitorovaná prostredníctvom spoločných merateľných ukazovateľov programu – výsledku v súlade s prílohou I nariadenia EP a Rady (EÚ) 2021/1057 o ESF+ (karta účastníka) a súčasne platí jedna z dvoch nasledujúcich pod podmienok: projekty sú financované z ESF+, alebo projekty sú financované FST v súlade s čl. 8 písm. k) až m) nariadenia EP a Rady (EÚ) 2021/1056 o FST. Povinnosť stanovenia minimálne jedného výsledkového merateľného ukazovateľa projektu s výnimkou zámerov národných projektov:

    • nepredstavujúcich investíciu do výroby a infraštruktúry;

    • v rámci, ktorých cieľová skupina je totožná s účastníkom projektu a súčasne platí jedna z dvoch nasledujúcich pod podmienok: projekty sú financované z ESF+, alebo projekty sú financované FST v súlade s článkom 8 písm. k) až m) nariadenia o FST. [↑](#footnote-ref-11)
12. V odôvodnených prípadoch sa uvedená tabuľka nevypĺňa, pričom je nevyhnutné do tejto časti uviesť podrobné a jasné zdôvodnenie, prečo nie je možné uviesť požadované údaje. [↑](#footnote-ref-12)
13. Uvádza sa kód merateľného ukazovateľa projektu, nie kód spoločného, resp. špecifického merateľného ukazovateľa programu. Ak merateľný ukazovateľ projektu ešte nemá pridelený kód, uvádza sa „n/a“. [↑](#footnote-ref-13)
14. V zmysle zmluvy o poskytnutí nenávratného finančného príspevku sa pre typ merateľného ukazovateľa projektu – výstup štandardne cieľová hodnota nastavuje ku koncu realizácie národného projektu. Pre typ merateľného ukazovateľa projektu – výsledok sa štandardne cieľová hodnota nastavuje na obdobie udržateľnosti národného projektu. [↑](#footnote-ref-14)
15. Ak iný údaj ešte nemá pridelený kód, uvádza sa „n/a“. [↑](#footnote-ref-15)
16. Ak nie je možné uviesť početnosť cieľovej skupiny, uveďte do tejto časti zdôvodnenie. [↑](#footnote-ref-16)
17. Údaj uveďte v mesiacoch, počítaných od začiatku realizácie projektu (napr. 3 – 24), alebo informáciou o realizácii aktivity počas celého projektu, aby bolo zrejmá časová nadväznosť aktivít (ak je to relevantné). [↑](#footnote-ref-17)
18. Súhrnná správa z procesu EDP k SK RIS3 2021+, Dostupné na: <https://vaia.gov.sk/wp-content/uploads/2023/07/Suhrnna-sprava-z-procesu-EDP.pdf> [↑](#footnote-ref-18)
19. V časti rozpočet projektu sú v rámci rozpisu personálnych výdavkov identifikované pozície pre implementáciu na úrovni MRR a VRR [↑](#footnote-ref-19)
20. Finančný rámec je potrebné uvádzať za celý NP spolu a v prípade financovania NP z viacerých priorít/špecifických cieľov, aj v rozdelení podľa špecifických cieľov. [↑](#footnote-ref-20)
21. V prípade Kohézneho fondu vyberte „neaplikuje sa“. [↑](#footnote-ref-21)
22. V prípade Kohézneho fondu vyberte „neaplikuje sa“. [↑](#footnote-ref-22)
23. Uveďte v súlade so Stratégiou financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 – 2027 [↑](#footnote-ref-23)
24. V prípade Kohézneho fondu vyberte „neaplikuje sa“. [↑](#footnote-ref-24)